नई दिल्ली. महंगाई से जहां परेशान जनमानस बेहाल है, वहीं सरकार का मानना है महंगाई में कमी के संकेत मिले हैं. कृषि एवं उपभोक्ता मामले, खाद्य एवं सार्वजनिक वितरण मंत्रालय की मानें तो पिछले कई सप्ताहों के दौरान खाद्य पदार्थों की कीमतों में गिरावट के संकेत मिले हैं. पिछले तीन महीने के दौरान आटा, चना दाल, अरहर दाल, उड़द दाल, मूंग दाल, मसूर दाल, आलू और प्याज के मूल्यों में जहां गिरावट के संकेत मिले हैं, वहीं चावल, गेंहूं और नमक के दाम स्थिर रहे हैं. इसके अलावा पिछले एक माह के दौरान गेंहूं, चीनी, सरसों तेल और चाय की क़ीमतों में भी गिरावट के संकेत मिले हैं.